**Acta del Consell Escolar Municipal del dia 21 de març de 2018**

ASSISTEIXEN:

**Sector Direccions**

Jaume Quera (Institut Castellar)

Lourdes Rocher (Institut Puig de la Creu)

Rosa Gili (Bonavista)

Xavi Carceller (Mestre Pla)

Mercè Perna (Escola Sant Esteve)

Francesc Tresserras (Escola Emili Carles-Tolrà)

Isabel Graells (El Sol i la Lluna)

Anna Riera (Joan Blanquer)

Núria Barbero (EBM Colobrers)

Toni Massagué (EBM Coral)

Antònia Pérez (EMA)

**Sector Mestres**

Júlia Rojano (Mestre Pla)

Montse Llargués (El Sol i la Lluna)

Carles Soria (Emili Carles-Tolrà)

**Sector AMPA**

Mercè Esteban (Institut Castellar)

Sílvia Farriol (El Sol i la Lluna)

Núria Raspall ( El Casal)

Susana Carrillo (Joan Blanquer)

Noemí Sanchez (Mestre Pla i federació d’ampas)

Blanca Muñoz (Bonavista)

**Sector Polític**

Maria Gornic (PEDCAT)

Rafa Homet (ERC)

Àngela Pappalardo (Som de Castellar PSC)

Joan Creus (Som de Castellar PSC)

Mª Antònia Puig (regidora d’Educació)

També assisteix Núria Altimira com a secretària del Consell, Mª Dolors Arumí (Serveis Educatius) i Sònia Gatell (Espaiart centre d’arts escèniques)

S’EXCUSEN:

Paloma Cervera (Fedac Castellar), César Sanchez (El Casal), Rosa Mª Baró (Fedac Castellar), Olga Rodríguez (Sant Esteve), Joaquim Fonseca (Sant Esteve), Laia Rocavert (Artcadia), Núria Teruel ( llar d’infants El Niu), Toni Meler (EMM), Laura Nicolàs (Institut Puig de la Creu), representant Ampa de l’ECT).

1. **Aprovació Acta del dia 9 de novembre del 18.**

S’aprova sense cap esmena a fer.

1. **Pla estratègic 20/20**

M. A. Puig dóna la benvinguda als membres del consell escolar Municipal i passa la paraula a J. Creus i C. Gómez que explicaran el procés participatiu del Pla Estratègic.

J. Creus explica que al 2017 s’ha fet una diagnosi i un procés participatiu que ha tingut per objectiu obrir una reflexió conjunta amb la ciutadania sobre la situació actual de la vila que permeti la definició del model de municipi durant la dècada dels anys 20. S’han treballat tres àmbits del municipi: el territorial, el social i l’econòmic. Aquest 2018 s’ha iniciat un cicle de xerrades titulades “Reflexions. Diàlegs sobre el futur” per animar a la gent a reflexionar sobre temes de futur. Comenta que com a Consell Escolar Municipal hi ha dues línies d’acció a treballar: en una primera línia, uns qüestionaris per treballar Castellar de cara la dècada dels vint. Es poden compartir amb els claustres dels centres i són en format telemàtic. Al mes de maig i juny hi haurà una posada en comú de totes les propostes aportades des dels diferents consells de participació que tenim al municipi. Una segona línia a treballar és una acció més concreta del Consell Escolar Municipal que consistirà en la creació d’un quadern de “Debat Familiar”. L’alumnat rebrà un dossier per poder treballar en família aspectes a millorar del municipi. Comenta que estem oberts a l’opinió dels centres per saber quina és la millor manera d’arribar a les famílies.

C. Gómez mostra diapositives amb informació del qüestionari que es farà arribar als membres del CEM. S’acorda que els hi farem arribar a través de la llista de distribució que tenim dels membres del CEM. Es demana treballar l’àmbit social perquè és el què toca més de ple el tema d’educació però si algú està interessat en fer aportacions dels altres dos àmbits també ho pot fer. Comenta que del buidatge de la diagnosi es van contemplar i classificar uns objectius específics que es van anar treballant amb la ciutadania. El quadern de debat familiar s’està acabant de perfilar però la idea és arribar al màxim d’infants de 5è i 6è i l’ESO perquè aportin la seva valoració. A nivell de Consell d’Infants també s’està treballant. Amb tota la informació recollida de les enquestes es programaran tres sessions de participació ciutadana al mes de maig o juny i s’acabarà de perfilar les línies estratègiques que marcaran el Pla estratègic 20/20.

S’acorda que enviarem un mail on hi haurà la informació i la documentació.

1. **Actualització de les dades del curs 2017-2018**

Des de l’inici de curs al 13 de setembre de 2017 fins al 8 de març de 2018 des de la Regidoria d’Educació s’han gestionat 38 casos: 1 acolliment temporal i 37 incorporacions de matrícula viva. D’aquest total 25 eren de nacionalitat espanyola i 13 de nacionalitat . Si ho desglossem per etapes veiem que hi ha hagut 24 alumnes d’infantil i primària, 13 de secundària obligatòria i 1 de batxillerat. Es mostren diapositives del nombre de grups per aules així com de les dades totals de matriculació actual.

1. **Preinscripció escolar curs 2018-2019**

Actualment ja s’han fet les jornades de portes obertes als centres escolars. Des de la regidoria d’educació hem fet un enviament d’una carta a les famílies amb infants EI-3 i inici de Secundària obligatòria donant la benvinguda a la nova etapa educativa, la informació de les portes obertes, el mapa on es situen els centres educatius amb les dades bàsiques dels centres , el certificat de convivència, el codis de centre i les adreces d’internet de l’Ajuntament i del Departament d’Ensenyament . Enguany atès que no hi ha informació del decret hem suprimit tota la part de normativa perquè no tenim la certesa que la puntuació sigui igual que la resta d’anys. Actualment tenim empadronats 2015 infants nascuts al 2015 i 316 nascuts al 2006. Comenta que sortim amb el mateix nombre de grups que l’any passat, és a dir, 9 grups i tenim un alumne més respecte al curs passat. Fa una comparativa dels darrers anys de P3 i comenta que a la preinscripció 2015-2016 vam sortir amb 228 alumnes i actualment aquesta franja de població escolar és de 243, per tant, ha augmentat. Explica que hi ha un moviment intern de famílies que venen d’altres poblacions properes a Castellar i això ajuda que els grups es vagin emplenant.

M. A. Puig informa que les dates de preinscripció seran del 13 al 24 d'abril, per al segon cicle d'educació infantil, educació primària, centres integrats i educació secundària obligatòria ( 9 d’abril presentació de l’oferta, 3 de maig llistes provisionals, 11 de maig el número de desempat, 15 de maig llistes definitives, 21 al 27 de juny matriculació). Del 14 al 24 de maig, per al Batxillerat, els Cicles de grau mitjà de formació professional i d'arts plàstiques i disseny. Del 14 al 25 de maig, per als programes de formació i inserció (PFI). Finalment, del 29 de maig al 7 de juny, per als cicles de grau Superior de formació professional i d'arts plàstiques i disseny.

Enguany es redueix el calendari de segon cicle d'educació infantil, primària i secundària obligatòria. Aquest calendari respon als canvis organitzatius següents: Aquest endarreriment facilitarà que un major nombre d’alumnes nouvinguts o que es trobin situacions de canvis, per exemple de domicili, puguin participar en el procés de preinscripció de forma ordinària. Respecte els ensenyaments postobligatoris s'incorpora com a novetat la preinscripció electrònica en els cicles formatius de grau superior d'FP, amb la qual s'elimina la preinscripció en paper, com a primer pas en el repte de l'Administració electrònica i l'entrada necessària en el procés de preinscripció.

1. **Informacions d’interès**

El programa de Cultura Emprenedora a l'Escola **(CUEME)** potenciat per la Diputació de Barcelona i que enguany hi ha participa l’Immaculada FEDAC és un programa que fomenta la cultura emprenedora i les competències bàsiques en el cicle superior d'educació primària. Durant un curs escolar, l'alumnat crea i gestiona una cooperativa escolar amb el recolzament de la comunitat educativa, l'administració i altres agents socials de la seva localitat. Fomenta el treball per projectes i el treball col·laboració. La regidora fa una crida als centres perquè s’animin a utilitzar aquest projecte si veu que té possibilitats per el seu alumnat a desenvolupar unes capacitats que potser ja treballa però que ho pot fer de manera diferent.

M. A. Puig també fa una crida per la participació en l’ Edubaròmetre de la fundació Jaume Bofill que consisteix en un recull de dades que esta fent la fundació per recollir les necessitats i les expectatives de la comunitat educativa i ens demanen que participem en aquesta enquesta per la millora de l’educació. Des de la regidoria ahir es va enviar un mail a totes les direccions dels centres.

Una altra informació és que s’ha iniciat el projecte **M’ACTIVO**

Projecte que té dues potes, una adreçada las alumnes de 3r i 4t d’ESO(UEC) i alumnat de 16 i17 anys matriculats a l’escola d’adults(+16) i s’organitza a través de Tallers professionalitzadors. Per aquests projecte es compta amb dues persones, un tallerista i un educador social.

L’ Objectiu del projecte és inserir acadèmica i socialment a alumnes amb greus dificultats d’adaptació dins l’entorn escolar tradicional. Col·laborar en l’assoliment de les competències bàsiques d’etapa i la possibilitat d’acreditar l’escolaritat obligatòria. També pretén iniciar als alumnes en l’aprenentatge de diferents oficis que els permeti la integració social i laboral. Es tracta d’oferir als alumnes activitats formatives que donin resposta tant a les necessitats de cada persona, com a la realitat del mercat laboral.

Respecte el projecte de **Suport Educatiu** com sabeu hem hagut de licitar aquesta i altres activitats que desenvolupem des de la regidoria per tal d’adequar-nos a la llei de contractació que afecta a les administracions locals. Això ha fet que malgrat hem procurat durant el primer i el segon trimestre cobrir aquest servei d’una manera eficient ha estat impossible. Per tant, la regidora demana disculpes per tot el que ha succeït i espera que amb la nova adjudicació millori i tot torni a funcionar amb normalitat. L’empresa que ha guanyat la licitació es Pere Tarrés. Desprès de setmana santa passarem de tres professionals a quatre,i a banda s’incorpora una persona que realitzarà un suport als 4 professors i podem canviar els horaris finalitzant el suport a les 19h i no a les 20h com fins ara.

Una altra informació a destacar és la reunió que vàrem mantenir des de l’ajuntament amb Els Serveis Territorials el 28 de desembre de 2017. Vàrem informar a la comissió de planificació però avui també farem un breu resum dels temes que vàrem tractar:

* Preinscripció del curs escolar 2018-2019: Proposen sortir amb el mateix nombre de grups que el curs anterior a Primària.
* Es demana la reducció de les ràtios des de el moment de sortida però des de SSTT no ho veuen possible ja que Castellar no compleix cap de les possibles mesures per demanar aquesta reducció. Tot i això, es va acordar que es valoraria desprès de veure els casos de NEE.
* Es va demanar que es tingui en compte els grups actuals de 2n i 3r ja que estan molt plens i tenim molta matricula viva. Depèn de com evolucioni hi hauria possibilitat d’ampliació de grup, com ja s’ha fet per aquest curs en els grups de 5è.
* Es va parlar de les línies de preinscripció de Secundària i es va acordar que l’ institut Puig de la Creu tindria 3 grups, l’ institut Castellar 6 grups, FEDAC 1 grup i el Col·legi el Casal 1grup.
* Es va sol·licitar un PFI relacionat amb jardineria, per un millor aprofitament de les instal·lacions i per poder donar més sortides als joves que no acreditin l’ESO.
* Finalment, es va traslladar el malestar expressat pels equips directius dels centres al Consell Escolar Municipal per la situació que es va produir a l’inici de curs per la manca d’informació dels vetlladors.

La directora dels serveis Territorials es va disculpar.

Un altre informació a destacar és el canvi de direccions que hi ha previstes per aquest curs escolar. Una és la de l’escola Emili Carles-Tolrà i una altre la de l’institut Castellar.

Es comenta que des de la regidoria d’Educació i connectat amb el Pla Estratègic que s’està elaborant, hem demanat la Diputació de Barcelona una revisió del nostre Projecte Educatiu de Ciutat tenint en compte aquesta nova visió que planteja la Diputació de Barcelona, conjuntament amb la Fundació Bofill, “d’educació 360. Educació a temps complet”. La idea és aconseguir que tothom tingui més i millors oportunitats educatives en tots els temps i espais de la seva vida i connectar l’educació i els aprenentatges entre el temps lectiu i el no lectiu. Volem que cada infant i jove construeixi el seu propi itinerari vital amb equitat i sense exclusions.

J. Creus explica que des de l’Ajuntament de Castellar ens hem adherit a un projecte europeu “Youth in Europe” de prevenció d’addiccions en joves i adolescnents. Tarragona ha estat la primera ciutat que participa en el projecte de caràcter social Youth in Europe, una iniciativa gestada a Islàndia el 1998 per prevenir i reduir el consum de drogues, tabac, alcohol i addicions a les noves tecnologies entre els adolescents europeus. Hem vist en aquest programa el tancament del cercle de moltes de les accions que es duen a terme des de l’Ajuntament i conjuntament amb les centres de secundària i estarà emmarcat dins el Pla de salut. El canvi és que moltes de les actuacions es fan entre iguals que ajuda en un millor impacte entre els joves. Comenta que les xifres de Castellar no tenen res a veure amb les d’Islàndia, però arran de la revisió del pla de salut s’ha vist l’oportunitat de fer un canvi en metodologies i accions que realitzem.

M.A. puig conclou l’última informació dient les activitats que hi ha proposades per aquest tercer trimestre: 4 d’abril escola de pares i mares “ Orientació famílies 3r i 4t ESO”, 30 de maig Xerrada col•loqui amb l’Albert Lacruz sobre temes de caire emocional; Cantem 12 d’abril; dissabte 21 d’abril davant la biblioteca i la ludoteca, activitats mostra dels serveis educatius que es realitzen des de l’ajuntament; jornada de portes obertes escoles bressol municipals 24 d’abril; festa de la primavera 27 d’abril; dancem5 de maig; mercat del Cueme el dissabte 19 maig; fira d’activitats extraescolars 27 de maig de 10 a 14h a la plaça del Mirador; English Day 5 de juny; trobades esportives 15 de juny; del 18 al 22 de juny Setmana cultural EMM amb l’actuació de Santi Serratosa amb el taller de percussió corporal; Certamen Atenea 20 de juny amb els treballs de recerca de 2n de Batxillera i l’acte de reconeixement del Servei comunitari de l’alumnat de 3r i 4t d’ESO serà durant la primera setmana de juny.

N. Barbero vol agrair a l’equip de coordinació en casos d’emergència per la cohesió que hi va haver el dia de la nevada i per totes les notícies que anaven arribant al grup de wats up que ajudava a no estar sol davant la situació que hi havia i a estar informat constantment de les decisions que es prenien.

A. Pérez comenta que a l’escola d’adults s’està posant en marxa una idea de treball amb famílies que vulguin reforçar algunes matèries com matemàtiques o llengües, per tal que puguin ajudar als seus fills i filles a l’hora d’estudiar o fer els deures.

J. Quera s’acomiada del CEM atès que serà el seu darrer Consell Escolar perquè es jubila i convida a tots els membres a la Festa de les Cultures de l’Institut Castellar que serà el dia 25 de maig.

Sense cap altre punt a tracta s’acaba la sessió a les 19:50.